Drivhus 2019

Resultatet ble 52 arter. Ikke så mange fremmede som tidligere. Mange er hjemlige arter som kan ha kommet inn utenfra, men noen individer av disse artene kan også ha fulgt med plantematerialet.

Eksempel på det *er Argyresthia trifasciata* som opprinnelig er introdusert via thuja. Fikk en av de første norske av arten etter at naboen plantet thuja-hekk for en del år siden. Arten er nå spredd langs kysten over det meste av Sør-Norge!

*Swammerdamia pyrella* er bare tatt en gang på friland i Norge (Tromøya, Arendal).

Funndato er veldig tidlig, så denne kan ha kommet med på lasset uten at det gir grunn til bekymring. Larven lever på hagtorn, eple og pære.

*Prays citri* lever innlysende nok på sitrus-arter og er innført, men her er det ingen mulighet for spredning til naturen vår.

*Ditula angustiorana* er et skadedyr der den forekommer, bl.a. ved Middelhavet. Er polyfag og går på «alt mulig». Vil nok ikke klare seg utendørs i Norge.

Det samme gjelder *Borkhausenia nefrax*. Lever på morkent trevirke og slikt. Det samme gjør den pene arten *Esperia sulphurella*.

Tineiden *Monopis imella* ble bare funnet i ett eksemplar i materialet. Den har tidligere vært meget tallrik. Lever på rusk og dødt vegetabilsk materiale. Foreligger ett frilandfunn i Norge.

Tre individer har foreløpig ikke latt seg identifisere: en hunn av en *Phyllonorycter*, en *Depressaria* uten abdomen, og et snodig nattfly. Jobber videre med disse – håper å få dem barcodet ved neste innsendelse av prøver. Kan bli en stund til vi kommer så langt.

De rose markerte artene i regnearket er fremmede arter.

De grønn-markert er genitalsjekket.

Sender noen fotos av noen av dyrene snart.

Kai